**ГРАДСКА УПРАВА**

**ГРАДА БИЈЕЉИНА**

**ИЗВЈЕШТАЈ О РЕАЛИЗАЦИЈИ АКЦИОНОГ ПЛАНА ЗАПОШЉАВАЊА ГРАДА БИЈЕЉИНА ЗА 2022. ГОДИНУ**

**Бијељина, јун 2023. годинa**

САДРЖАЈ

[1. УВОД 2](#_Toc137630899)

[2. ОПШТЕ СТАЊЕ ПРИВРЕДЕ ГРАДА БИЈЕЉИНА 3](#_Toc137630900)

[2.1. Број и структура привредних субјеката према величини и врсти дјелатности 4](#_Toc137630901)

[2.2. Увоз–извоз и покривеност 5](#_Toc137630902)

[2.3. Самостално предузетништво 6](#_Toc137630903)

[2.4. Финансијски показатељи пословања привреде 7](#_Toc137630904)

[2.5. Просјечна плата 8](#_Toc137630905)

[3. АНАЛИЗА НЕЗАПОСЛЕНОСТИ НА ПОДРУЧЈУ ГРАДА БИЈЕЉИНА 8](#_Toc137630906)

[3.1. Стопа незапослености 11](#_Toc137630907)

[4. АНАЛИЗА ЗАПОСЛЕНОСТИ НА ПОДРУЧЈУ ГРАДА БИЈЕЉИНА 11](#_Toc137630908)

[4.1. Запошљавање лица са евиденције у периоду од 2019. до 2021. године 14](#_Toc137630909)

[5. ПРЕГЛЕД ИМПЛЕМЕНТАЦИЈЕ АКЦИОНОГ ПЛАНА ЗАПОШЉАВАЊА ГРАДА БИЈЕЉИНА 17](#_Toc137630910)

[5.1. СЦ1 Повећати запосленост и eкономску активност становништва у Граду Бијељина 17](#_Toc137630911)

[5.2. СЦ2 Одржати постојећа и осмислити нова радна мјеста у привреди Града Бијељина 22](#_Toc137630912)

[6. ЗАКЉУЧЦИ И ПРЕПОРУКЕ 25](#_Toc137630913)

# УВОД

Скупштина Града Бијељина је на сједници одржаној 31. октобра 2019. године усвојила Акциони план запошљавања Града Бијељина за период 2019-2023. годинa, Закључак број: 01-013-33-4/19.

Акциони план запошљавања Града Бијељина за период 2019–2023. година, представља обједињени преглед стратешких и оперативних циљева, мјера, активности, индикатора и кључних актера активне политике запошљавања које у склопу мјера које остварује Република Српска, спроводи и Град Бијељина у оквиру својих надлежности.

Акционим планом запошљавања предвиђене су мјере и активности које у сарадњи са републичким и локалним институцијама Град може да оствари у области привреде, образовања, омладинске политике, социјалне укључености, а које су од значаја и утицаја на област политике запошљавања.

Циљ овог Извјештаја је да представи резултате имплементације Акционог плана запошљавања Града Бијељина током 2022. године. Документ, такође, садржи препоруке за будући рад и предлаже мјере за побољшање процеса и резултата имплементације Акционог плана запошљавања.

Подаци који су коришћени приликом израде Извјештаја прикупљени су од релевантних одјељења и одсјека Града Бијељина одговорних за реализацију и праћење имплементације пројеката, као и од релевантних екстерних јавних установа и предузећа која су дефинисана као носиоци имплементације одређених стратешких пројеката.

# ОПШТЕ СТАЊЕ ПРИВРЕДЕ ГРАДА БИЈЕЉИНА

Град Бијељина се налази на другом мјесту, односно међу првих шест по степену развијености у РС, односно БиХ и сврстава се у најперспективније средине како на ентитетском, тако и на државном нивоу. Од претежно руралне средине, у последњих 16 година, Град Бијељина је претворен у регионални центар сјевероисточног дијела Републике Српске, односно БиХ, који својим привредним амбијентом може парирати другим центрима у окружењу.

У последњих осам година, Град Бијељина остварује сталан пораст битних параметара који се односе на привредни амбијент, тако да је у периоду од 2014. до 2021. године број пословних субјеката, који своју дјелатност обављају на подручју Града, повећан за 452 привредна субјекта, и закључно са 31. децембром 2021. године износио је 3.163 (од чега привредна друштва: 1.094, самостални предузетници: 2.069). Такође, у наведеном периоду, број запослених остварује сталан раст из године у годину, тако да у 2014. години, број запослених износи 19.952, док у истом периоду 2021. године износи 23.870, при чему се број незапослених лица са евиденције ЈУ "Завод за запошљавање Републике Српске" - филијала Бијељина константно смањује.[[1]](#footnote-1)

## Број и структура привредних субјеката према величини и врсти дјелатности

На подручју Града Бијељина у 2021. години привредну дјелатност обављало је укупно 1.094 привредних друштава (предузећа), којa су предалa финансијски обрачун АПИФ-у – Одјељење Бијељина. Посматрано по дјелатностима, највеће учешће у броју активних предузећа има трговина на велико и мало, поправка моторних возила и мотоцикала (37,29%) и прерађивачка индустрија (14,44%). Слиједе стручне, научне и техничке дјелатности (9,78%), грађевинарство (7,68%), дјелатности здравствене заштите и социјалног рада (6,40%), саобраћај и складиштење (6,21%), те остале дјелатности са мањим учешћем.

Највеће учешће у броју активних предузећа припада групи микро предузећа – 494 предузећа или 45,16%, затим малих предузећа – 414 предузећа или 37,84%. У групи средњих предузећа ради 131 предузеће, што чини 11,97% и у групи великих ради 55 предузећа или 5,03%.

|  |  |  |  |  |  |
| --- | --- | --- | --- | --- | --- |
| **ДЈЕЛАТНОСТ** | **Број предузећа 2021. година** | **Величина** | | | |
| **микро** | **мала** | **средња** | **велика** |
| Пољопривреда, шумарство и риболов | 40 | 19 | 18 | 2 | 1 |
| Вађење руда и камена | 9 | 5 | 4 | 0 | 0 |
| Прерађивачка индустрија | 158 | 52 | 66 | 27 | 13 |
| Производња и снадбијевање електричном енергијом, гасом, паром и климатизација | 6 | 2 | 2 | 1 | 1 |
| Снадбијевање водом, канализација, управљање отпадом и дјелатности санације (ремедијације) животне средине | 12 | 3 | 5 | 3 | 1 |
| Грађевинарство | 84 | 32 | 34 | 13 | 5 |
| Трговина на велико и мало, поправка моторних возила и мотоцикала | 408 | 156 | 164 | 61 | 27 |
| Саобраћај и складиштење | 68 | 27 | 29 | 10 | 2 |
| Дјелатности пружања смјештаја, припреме и послуживања хране, хотелијерство и угоститељство | 14 | 6 | 5 | 3 | 0 |
| Информације и комуникације | 46 | 29 | 13 | 2 | 2 |
| Финансијске дјелатности и дјелатности осигурања | 4 | 1 | 3 | 0 | 0 |
| Пословање некретнинама | 12 | 2 | 9 | 1 | 0 |
| Стручне, научне и техничке дјелатности | 107 | 71 | 34 | 2 | 0 |
| Административне и помоћне услужне дјелатности | 23 | 13 | 9 | 1 | 0 |
| Образовање | 16 | 9 | 5 | 2 | 0 |
| Дјелатности здравствене заштите и социјалног рада | 70 | 54 | 13 | 1 | 2 |
| Умјетност, забава и рекреација | 7 | 4 | 0 | 2 | 1 |
| Остале услужне дјелатности | 10 | 9 | 1 | 0 | 0 |
| **УКУПНО** | **1.094** | **494** | **414** | **131** | **55** |

*Табела 1. Број правних лица, структура према величини и дјелатности*

*за 2021. годину [[2]](#footnote-2)*

## Увоз–извоз и покривеност

Привредни субјекти са подручја Града Бијељина током 2022. године остварили су вриједност извоза од 291,2 милиона КМ, што представља пораст у односу на претходну годину за 68,4 милиона КМ. У истом периоду вриједност увоза исносила је 808,9 милиона КМ, што представља повећање за 128 милиона КМ.

|  |  |  |  |
| --- | --- | --- | --- |
| Година | Вриједност увоза у КМ | Вриједност извоза у КМ | Покривеност увоза извозом у % |
| 2019. | 604.300,000 | 147.900,00 | 24,47 |
| 2020. | 597.886.000 | 162.669.000 | 27.20 |
| 2021. | 680.900.000 | 222.800.000 | 32,72 |
| 2022. | 808.940.000 | 291.190.000 | 36,00 |

*Табела 2. Спољнотрговинска размјена привреде Града Бијељина[[3]](#footnote-3)*

Највећа вриједност извоза остварена је у прерађивачкој индустрији 261,4 милиона КМ, а такође и на страни увоза 716,2 милион КМ. Слиједи пољопривредна производња са оствареним извозом од 20,4 милиона КМ и увозом од 91,4 милиона КМ.

У прошлој години Град Бијељина је највише извозиo у сљедеће земље: Њемачка (103,2 милиона КМ), Словенија (28,3 милиона КМ), Хрватска (27,4 милиона КМ), Србија (21,3 милиона КМ), Пољска (18,9 милиона КМ) и остале земље са мањим појединачним учешћем.

Земље са највећим износом увоза су: Србија (154,3 милиона КМ), Њемачка (108,9 милиона КМ), Кина (89,9 милиона КМ), Италија (46,8 милиона КМ), Турска (44,4 милиона КМ) и остале.

## Самостално предузетништво

У наредном табеларном прегледу приказани су показатељи о броју предмета из области управног рјешавања о обављању занатско-предузетничке дјелатности.

|  |  |  |  |  |  |
| --- | --- | --- | --- | --- | --- |
| **Дјелатност** | **Одобрења за рад** | **Сталне одјаве** | **Привремени престанак** | **Одјаве по сили закона** | **Остале промјене** |
| **Трговина** | 61 | 50 | 16 | 9 | 49 |
| **Угоститељство** | 50 | 59 | 14 | 6 | 39 |
| **Занатство** | 121 | 71 | 26 | 18 | 61 |
| **Услуге** | 38 | 22 | 6 | 1 | 14 |
| **Агенције** | 77 | 32 | 5 | 1 | 48 |
| **Саобраћај** | 49 | 11 | 22 | 3 | 7 |
| **Укупно** | **396** | **245** | **89** | **38** | **218** |

*Табела 3. Број предмета о обављању занатско-предузетничке дјелатности у 2022. години[[4]](#footnote-4)*

Током 2022. године издато је 396 одобрења за рад у оквиру предузетничке дјелатности, што је 17 мање него претходне године.

Такође, у истом периоду стално је одјављено 245 предузетничких радњи, односно 52 више него претходне године, док је привремени престанак рада пријавило 89 предузетника (3 мање него претходне године). На дан 31.12.2022. године, у статусу привремене одјаве дјелатности налази се 50 предузетника.

Главни разлози за одјаву рада предузетника, као и привремени престанак обављања дјелатности су нерентабилност пословања изазвана недостатком посла, високим обавезама, високим цијенама енергената, скупим кредитима, слабом куповном моћи становништва и нелојалном конкуренцијом великих предузећа и трговачких ланаца, као и све чешћи одлазак радно способног становништва на рад (или пресељење) у иностранство.

Закон о занатско-предузетничкој дјелатности прописао је могућност предузетницима да привремено престану са радом у складу са законом. Након истека рока за привремени престанак, предузетници су дужни да поднесу пријаву о поновном почетку обављања дјелатности у року од осам дана по истеку привременог престанка обављања дјелатности. Предузетницима који не изврше ову обавезу у прописаном року, регистрациони орган јединице локалне самоуправе рјешењем ће утврдити престанак обављања дјелатности и брисати предузетника из регистра. По том основу током шест мјесеци у 2022. години, по службеној дужности одјављено је 38 предузетника, што је 1 мање него претходне године.

|  |  |  |  |  |
| --- | --- | --- | --- | --- |
| **Дјелатност** | **Активни предузетници 2022. година** | **%** | **Активни предузетници 2021. година** | **%** |
| **Трговина** |  |  | 612 | 29,58 |
| **Занатство** |  |  | 667 | 32,24 |
| **Угоститељство** |  |  | 301 | 14,55 |
| **Агенције, услуге** |  |  | 353 | 17,06 |
| **Саобраћај** |  |  | 136 | 6,57 |
| **Укупно** | **2.183** | **100,00** | **2.069** | **100,00** |

*Табела 4. Преглед самосталних предузетника у 2022. и 2021. години разврстани по дјелатности[[5]](#footnote-5)*

На дан 31.12.2022. године у Граду Бијељина послује 114 предузетника више него у истом периоду претходне године, а број активних предузетника је 2.183. Од укупног броја регистрованих предузетника, 808 је жена или 37%.

Пораст броја активних предузетника остварен је у свим секторима осим угоститељства и незнатно трговине. У годинама иза нас примат у броју регистрованих дјелатности је имала трговина, а од 2020. године године тај статус припада занатству.

Посматрајући квантитативне показатеље за посматрани период, а имајући у виду отежане услове пословања, може се закључити да предузетници покушавају да опстану на тржишту и не одјављују дјелатност у значајнијем броју, напротив, број регистрованих предузетника у претходним годинама значајно је већи од броја одјављених предузетника. Свакако, да су овоме допринијеле подстицајне мјере реализоване преко Завода за запошљавање РС – Биро Бијељина, Одјељења за привреду, Одјека за ЛЕР и ЕИ, као и Развојне агенције Града Бијељина.

## Финансијски показатељи пословања привреде

На основу годишњих финансијских извјештаја за пословну 2021. годину, привреда Града Бијељина остварила је већу вриједност укупних прихода, укупних расхода, нето добитка у односу на 2020. годину, док је вриједност нето губитка у паду:

|  |  |  |  |  |  |
| --- | --- | --- | --- | --- | --- |
| Година | Укупан приходу КМ | Укупни расходи у КМ | Нето добитак у КМ | Нето губитак у КМ | Број субјеката |
| 2018. | 2.302.308.410 | 2.163.596.279 | 153.375.195 | 30.447.860 | 1.062 |
| 2019. | 2.376.760.287 | 2.215.924.892 | 177.690.874 | 34.787.625 | 1.052 |
| 2020. | 2.297.054.077 | 2.145.661.310 | 173.166.049 | 36.242.297 | 1.069 |
| 2021. | 2.548.148.524 | 2.357.161.179 | 204.795.855 | 35.871.435 | 1.094 |

*Табела 5. Финансијски резултат пословања привреде Града Бијељина[[6]](#footnote-6)*

## Просјечна плата

Висина просјечне мјесечне **нето плате** (плата након опорезивања) запослених на подручју града Бијељина у 2022. години износила је 1.063,00 КМ. Просјечна мјесечна нето примања запослених на подручју Града Бијељина нижа су од просјека на нивоу РС.

|  |  |  |  |  |  |
| --- | --- | --- | --- | --- | --- |
|  | **2018. година** | **2019. година** | **2020. година** | **2021. година** | **2022. година** |
| **Нето плата – Р. Српска** | 587,00 | 906,00 | 956,00 | 1.003,50 | 1.144,00 |
| **Нето плата – Бијељина** | 796,00 | 847,00 | 885,00 | 945,00 | 1.063,00 |

*Табела 6: Просјечне нето плате у Републици Српској и Граду Бијељина у КМ[[7]](#footnote-7)*

# АНАЛИЗА НЕЗАПОСЛЕНОСТИ НА ПОДРУЧЈУ ГРАДА БИЈЕЉИНА

Стање незапослености на подручју Града Бијељина у току 2022. године, показује флуктуације броја незапослених лица на евиденцији ЈУ "Завод за запошљавање Републике Српске" - Биро Бијељина у односу на претходну годину када је број био у константном паду. Разлог томе је највјероватније финансијско стање привреде Републике Српске због инфлације.

|  |  |  |  |
| --- | --- | --- | --- |
| **Мјесец** | **2020. година** | **2021. година** | **2022. година** |
| **јануар** | 9.855 | 9.445 | 6.935 |
| **фебруар** | 9.664 | 9.141 | 7.096 |
| **март** | 9.293 | 8.752 | 6.980 |
| **април** | 9.628 | 8.361 | 6.857 |
| **мај** | 9.927 | 7.770 | 6.675 |
| **јун** | 10.174 | 7.519 | 6.477 |
| **јул** | 10.315 | 7.395 | 6.408 |
| **август** | 10.309 | 7.177 | 6.297 |
| **септембар** | 9.097 | 7.060 | 6.411 |
| **октобар** | 9.170 | 6.955 | 6.401 |
| **новембар** | 9.133 | 6.857 | 6.215 |
| **децембар** | 9.247 | 6.818 | 6.177 |

*Табела 7. Стање на евиденцији ЈУ "Завод за запошљавање Републике Српске" - Биро Бијељина за 2020, 2021. и 2022. годину[[8]](#footnote-8)*

Мјесечна анализа у 2022. години указује на пад броја незапослених лица који је 31. јануара износио 6.935, а 31. децембра 6.177 лица, што представља пад од 758 лица за 12 мјесеци.

|  |  |  |  |  |  |  |
| --- | --- | --- | --- | --- | --- | --- |
| **Степен стручног образовања** | **2020. година** | | **2021. година** | | **2022. година** | |
| **Број** | **%** | **Број** | **%** | **Број** | **%** |
| **1–НК** | 1.556 | 16,85 | 976 | 14,21 | 927 | 15,01 |
| од тога жена | 798 | 8,52 | 496 | 7,28 | 484 | 7,85 |
| **2–ПК–НСС** | 417 | 4,52 | 306 | 4,93 | 276 | 4,47 |
| од тога жена | 256 | 2,66 | 191 | 2,80 | 168 | 2,72 |
| **3–КВ** | 2.836 | 30,68 | 2.027 | 29,52 | 1.782 | 28,85 |
| од тога жена | 1.134 | 12,16 | 842 | 12,36 | 718 | 11,62 |
| **4–ССС** | 2.779 | 30,06 | 2.126 | 31,18 | 1.988 | 32,18 |
| од тога жена | 1.898 | 20,52 | 1.480 | 21,70 | 1.421 | 23,00 |
| **5–ВКВ** | 76 | 0,83 | 59 | 0,85 | 44 | 0,71 |
| од тога жена | 10 | 0,10 | 7 | 0,10 | 3 | 0,04 |
| **6–1 ВШС** | 134 | 1,46 | 111 | 1,63 | 111 | 1,80 |
| од тога жена | 86 | 0,93 | 73 | 1,07 | 73 | 1,18 |
| **6-2 ВШС – специјалист** | 1 | 0,01 | - | - | - | - |
| од тога жена | 1 | 0,01 | - | - | - | - |
| **7–1 ВСС (180 ECTS)** | 178 | 1,93 | - | - | - | - |
| од тога жена | 131 | 1,40 | - | - | - | - |
| **7-2 ВСС (240 ECTS)** | 1.149 | 12,45 | 1.213 | 17,68 | 1.049 | 16,98 |
| од тога жена | 886 | 9,44 | 915 | 13,42 | 805 | 13,04 |
| **7–3 магистри и мастери (300 ECTS)** | 100 | 1,10 | - | - | - | - |
| од тога жена | 76 | 0,80 | - | - | - | - |
| **7-4 магистар стари програм** | 6 | 0,06 | - | - | - | - |
| од тога жена | 3 | 0,03 | - | - | - | - |
| **7-5 ВСС (360 ECTS)** | 3 | 0,03 | - | - | - | - |
| од тога жена | 0 | 0,00 | - | - | - | - |
| **8–доктори наука** | 2 | 0,02 | - | - | - | - |
| од тога жена | 0 | 0,00 | - | - | - | - |
| **УКУПНО** | **9.247** | **100** | **6.818** | **100** | **6.177** | **100** |
| од тога жена | 5.259 | 56,57 | 4.004 | 58,73 | 3.672 | 59,45 |

*Табела 8. Квалификациона и полна структура активне понуде незапослених лица ЈУ "Завод за запошљавање Републике Српске" - Биро Бијељина за 2020, 2021. и 2022. годину[[9]](#footnote-9)*

У табели су дати прегледи учешћа стручне спреме, односно квалификационе и полне структуре незапослених лица која чине активну понуду радне снаге 2020, 2021. и 2022. године. Активна понуда радне снаге у 2022. години указује на смањивање незапослености свих квалификационих структура у односу на 2020. и 2021. годину.

Slika na kojoj se nalazi tekst, mapa, snimak ekrana, dijagram

Opis je automatski generisan

*Графикон 1. Годишњи просјек кретања новопријављених лица на евиденцији ЈУ Завод за запошљавање РС - филијала Бијељина од 1. јануара 2020. до 31. децембра 2022. године[[10]](#footnote-10)*

Број новопријављених лица у посматраном периоду биљежи пад, који се наставља из претходног периода, и према стању на евиденцији ЈУ Завода за запошљавање РС - филијала Бијељина у децембру 2020. износи 405 лица, док у истом периоду 2022. године износи 389.

|  |  |  |  |  |
| --- | --- | --- | --- | --- |
| **Година** | **Брисани ради запослења** | **Брисани ради обављања приватне дјелатности** | **Брисани по другом основу** | **Укупно** |
| **2020. година** | 3.570 | 95 | 3.671 | 7.336 |
| **2021. година** | 3.167 | 137 | 4.702 | 8.006 |
| **2022. година** | 3.097 | 155 | 3.491 | 6.743 |

*Табела 9. Преглед разлога престанка вођења евиденције ЈУ "Завод за запошљавање Републике Српске" - филијала Бијељина у периоду од 2020. до 31. децембра 2022. године[[11]](#footnote-11)*

Тренд смањења броја лица која су брисана са евиденције ради запошљавања, односно обављања приватне дјелатности је у константном паду још од 2015. године, међутим тај пад је знатно убрзан у 2020. години, посебно због појаве вируса COVID-19, који је утицао на смањење потражње за новим запослењем у привредним субјектима, при чему је тај пад настављен и у 2022. години. Примијетан је пораст брисања лица ради обављања приватне дјелатности у 2022. години, док је претходних година ова ставка била у константном паду.

## Стопа незапослености

Административна стопа незапослености рачуна се као однос броја незапослених и укупног броја радне снаге, коју чини збир броја запослених и незапослених на подручју Града Бијељина.

Према званичним подацима за 2021. годину, број незапослених износио је 6.818[[12]](#footnote-12), а број запослених 23.870[[13]](#footnote-13), при чему административна стопа незапослености износи 22,22%.

# АНАЛИЗА ЗАПОСЛЕНОСТИ НА ПОДРУЧЈУ ГРАДА БИЈЕЉИНА

Укупан број запослених на подручју града Бијељина у 2022. години, према подацима Републичког завода за статистику Републике Српске износи 24.674 лица, од којих је 20.511 запослено у пословним субјектима док су 3.359 лицa предузетници и запослени код предузетника. Број запослених лица је повећан у односу на 2021. годину за укупно 804 лица, при чему је повећан и удио жена у укупном броју запослених за 677.

|  |  |  |  |  |  |  |
| --- | --- | --- | --- | --- | --- | --- |
| **Година** | **Запослени у пословним субјектима** | | **Предузетници и запослени код предузетника** | | **УКУПНО ЗАПОСЛЕНИ** | |
|  | **Укупно** | **Жене** | **Укупно** | **Жене** | **Укупно** | **Жене** |
| **2021** | 20.511 | - | 3.359 | - | **23.870** | **10.978** |
| **2022** | 21.203 | - | 3.471 | - | **24.674** | **11.655** |

*Табела 10: Запослени у граду Бијељина у 2021. и 2022. години[[14]](#footnote-14)*

У структури запослених по подручјима дјелатности највеће учешће традиционално остварују запослени у подручју трговине на велико и на мало, поправка моторних возила и мотоцикала са 25,13%, затим слиједи прерађивачка индустрија са 18,84%, јавна управа и одбрана; обавезно социјално осигурање са 9,10%, образовање са 7,32%, дјелатности здравствене заштите и социјалног рада са 6,66%, грађевинарство са 5,34%, дјелатности пружања смјештаја, припреме и послуживања хране, хотелијерство и угоститељство са 4,44%, док је у осталим дјелатностима запослено 23,17% од укупног броја запослених.

|  |  |  |  |
| --- | --- | --- | --- |
| **Подручја** | | **Запослени 2021. година** | **Запослени 2022. година** |
| **А** | **Пољопривреда, шумарство и риболов** | 183 | 188 |
| **Б** | **Вађење руда и камена** | 25 | 68 |
| **Ц** | **Прерађивачка индустрија** | 4.435 | 4.649 |
| **Д** | **Производња и снабдијевање електричном енергијом, гасом, паром и климатизација** | 322 | 340 |
| **Е** | **Снабдијевање водом; канализација, управљање отпадом и дјелатности санације (ремедијације) животне средине** | 503 | 491 |
| **Ф** | **Грађевинарство** | 1.263 | 1.318 |
| **Г** | **Трговина на велико и на мало, поправка моторних возила и мотоцикала** | 6.167 | 6.200 |
| **Х** | **Саобраћај и складиштење** | 1.084 | 1.032 |
| **И** | **Дјелатности пружања смјештаја, припреме и послуживања хране, хотелијерство и угоститељство** | 1.053 | 1.096 |
| **Ј** | **Информације и комуникације** | 634 | 653 |
| **К** | **Финансијске дјелатности и дјелатности осигурања** | 504 | 477 |
| **Л** | **Пословање некретнинама** | 84 | 85 |
| **М** | **Стручне, научне и техничке дјелатности** | 783 | 702 |
| **Н** | **Административне и помоћне услужне дјелатности** | 300 | 506 |
| **О** | **Јавна управа и одбрана; обавезно социјално осигурање** | 2.102 | 2.246 |
| **П** | **Образовање** | 1.805 | 1.806 |
| **Q** | **Дјелатности здравствене заштите и социјалног рада** | 1.611 | 1.645 |
| **Р** | **Умјетност, забава и рекреација** | 454 | 588 |
| **С** | **Остале услужне дјелатности** | 558 | 584 |
|  | **УКУПНО** | **23.870** | **24.674** |

*Табела 11: Број запослених у граду Бијељина према подручјима дјелатности у 2021. и 2022. години[[15]](#footnote-15)*

Број запослених радника у 2022. години повећан је у 14 подручја, док је у осталим забиљежен пад или стагнирање броја запослених у односу на 2021. годину.

Сљедећа табела приказује број запослених према степену стручног образовања, без предузетника и лица запослених код предузетника на дан 31. децембар 2022. године. Највећи број запослених је са средњом стручном спремом, односно 52,30%, затим слиједи висока стручна спрема са 25,15%, квалификовани са 9,87%, неквалификовани са 4,72%, виша стручна спрема са 3,24%, висококвалификовани са 1,40%, магистри са 1,05%, нижа стручна спрема са 1,04%, доктори наука са 0,66% и полуквалификовани са 0,56%. Посматрано у односу на претходну годину пораст запослених остварен је у образовним категоријама доктор наука, ВСС, ССС, нижа стручна спрема, висококвалификовани, квалификован, полуквалификован и НК, док су остале категорије забиљежиле благи пад у запослености.

|  |  |  |  |
| --- | --- | --- | --- |
| **Стручна спрема** | **Запослени** | **Мушкарци** | **Жене** |
| **Доктори наука** | 140 | 74 | 66 |
| **Магистри** | 223 | 82 | 141 |
| **Висока стручна спрема** | 5.333 | 2.217 | 3.166 |
| **Виша стручна спрема** | 686 | 298 | 388 |
| **Средња стручна спрема** | 11.090 | 6.002 | 5.088 |
| **Нижа стручна спрема** | 220 | 160 | 60 |
| **Висококвалификовани** | 298 | 263 | 35 |
| **Квалификовани** | 2.093 | 1.498 | 595 |
| **Полуквалификовани** | 120 | 74 | 46 |
| **Неквалификовани** | 1.000 | 460 | 540 |
| **УКУПНО** | 21.203 | 11.128 | 10.075 |

*Табела 12: Запослени према степену стручног образовања без предузетника и запослених код предузетника[[16]](#footnote-16) у 2022. години*

Највећи број запослених према облику својине је у приватном сектору 13.698, односно 64,60%, затим слиједи државни сектор са 6.092 или 28,73%, мјешовити са 1.397 или 6,59%, и задружни са 16 запослених или 0,08%. У односу на претходну годину, остварен је пораст у државном, приватном и мјешовитом сектору.

|  |  |  |
| --- | --- | --- |
| **Облик својине** | **Запослени 2021. година** | **Запослени 2022. година** |
| **Државна** | 5.939 | 6.092 |
| **Приватна** | 13.161 | 13.698 |
| **Задружна** | 23 | 16 |
| **Мјешовита** | 1.388 | 1.397 |
| **УКУПНО** | 20.511 | 21.203 |

*Табела 13: Запосленост према облику својине[[17]](#footnote-17) u 2021. i 2022. години*

Према облику организовања највећи број лица запослен је у друштвима са ограниченом одговорношћу – 12.456 лица или 50,48%, установама 4.222 или 17,11%, акционарским друштвима 2.198 или 8,91%, тијелима законодавне и извршне власти 1.300 или 5,27%, итд. У односу на претходну годину, пораст запослених остварен је у друштвима са ограниченом одговорношћу, ортачким друштвима, установама, тијелима законодавне и извршне власти, судским и правосудним органима и осталим облицима организовања.

|  |  |  |
| --- | --- | --- |
| **Облик организовања** | **Запослени 2021. година** | **Запослени 2022. година** |
| **Јавно предузеће** | 157 | 157 |
| **Акционарско друштво** | 2.221 | 2.198 |
| **Друштво са ограниченом одговорношћу** | 11.932 | 12.456 |
| **Ортачко друштво** | 9 | 10 |
| **Задруга** | 30 | 24 |
| **Фонд** | 242 | 240 |
| **Микрокредитна организација** | 39 | 37 |
| **Установа** | 4.134 | 4.222 |
| **Тијело законодавне и извршне власти** | 1.194 | 1.300 |
| **Судски и правосудни орган** | 316 | 320 |
| **Удружење** | 228 | 218 |
| **Представништво страних лица** | 1 | 1 |
| **Остали облици организовања** | 8 | 20 |
| **Укупно – пословни субјекти** | **20.511** | **21.203** |
| **Предузетници** | 3.359 | 3.471 |
| **УКУПНО** | **23.870** | **24.674** |

*Табела 14: Запослени према облику организовања[[18]](#footnote-18) у 2021. и 2022. години*

## Запошљавање лица са евиденције у периоду од 2019. до 2021. године

|  |  |  |  |
| --- | --- | --- | --- |
| **Мјесец** | **2020. година** | **2021. година** | **2022. година** |
| **јануар** | 233 | 148 | 180 |
| **фебруар** | 301 | 278 | 310 |
| **март** | 308 | 323 | 338 |
| **април** | 91 | 305 | 246 |
| **мај** | 202 | 299 | 261 |
| **јун** | 311 | 283 | 361 |
| **јул** | 391 | 290 | 290 |
| **август** | 362 | 217 | 226 |
| **септембар** | 404 | 376 | 371 |
| **октобар** | 411 | 231 | 283 |
| **новембар** | 352 | 229 | 283 |
| **децембар** | 204 | 188 | 174 |
| **Укупно запослених** | **3.570** | **3.167** | **3.323** |

*Табела 15. Преглед броја запослених лица на мјесечном нивоу у периоду од 2020. до 31. децембра 2022. године[[19]](#footnote-19)*

Запошљавање лица са евиденције ЈУ Завод за запошљавање РС – филијала Бијељина у посматраном периоду традиционално осцилира из мјесеца у мјесец као и претходних година, при чему се укупан број запошљавања смањивао из године у годину, да би у 2022. години забиљежио пад од 247 запослених у односу на 2020. годину.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Година** | **КВАЛИФИКАЦИОНА СТРУКТУРА** | | | | | | | **УКУПНО** |
| **НК** | **ПК–**  **НСС** | **КВ** | **ССС** | **ВКВ** | **ВШС** | **ВСС** |
| **2020. година** | 375 | 112 | 1.049 | 1.172 | 19 | 31 | 907 | **3.665** |
| **2021. година** | 297 | 96 | 917 | 1.063 | 15 | 22 | 894 | **3.304** |
| **2022. година** | 289 | 106 | 892 | 1.168 | 15 | 29 | 980 | **3.479** |

*Табела 16. Преглед брисаних лица са евиденције ЈУ Завод за запошљавање РС – филијала Бијељина због запослења и обављања самосталне дјелатности по степену стручне спреме за период од 2020. до 31. децембра 2022. године[[20]](#footnote-20)*

У квалификационој структури запослених лица са евиденције ЈУ Завод за запошљавање РС - филијала Бијељина за 2020, 2021. и 2022. годину, највећи број запослених су лица са ССС (32,57%), иза њих је КВ (27,35%), ВСС (26,62%), и остали са мањим учешћем.

|  |  |
| --- | --- |
| **Легенда** | |
| **А** – пољопривреда, лов и шумарство | **J** – финансијско посредовање |
| **B** – рибарство | **К** – пословање некретнинама, изнајмљивање и пословне услуге |
| **C** – рударство | **L** – јавна управа и одбрана, обавезно социјално осигурање |
| **D** – прерађивачка индустрија | **М** – образовање |
| **Е** – снабдијевање електричном енергијом, гасом и водом | **N** – здравствена и социјална заштита |
| **F** – грађевинарство | **О** – остале јавне, друштвене, социјалне и личне услужне дјелатности |
| **G** – трговина | **P** – приватна домаћинства са запосленим лицима |
| **H** – угоститељство | **Q** – екстериторијалне организације и тијела |
| **I** – саобраћај, складиштење и везе | **0** – остало |

|  |  |  |  |  |  |  |
| --- | --- | --- | --- | --- | --- | --- |
| **Дјелатност** | **2020. година** | | **2021. година** | | **2022. година** | |
| **A** | 12 | 0,33% | 20 | 0,61% | 19 | 0,55% |
| **B** | 0 | 0,00% | 1 | 0,03% | 0 | 0,00% |
| **C** | 2 | 0,06% | 3 | 0,09% | 1 | 0,03% |
| **D** | 880 | 24,12% | 751 | 22,73% | 744 | 21,39% |
| **E** | 160 | 4,37% | 42 | 1,27% | 274 | 7,88% |
| **F** | 322 | 8,79% | 259 | 7,84% | 247 | 7,10% |
| **G** | 644 | 17,57% | 735 | 22,25% | 697 | 20,03% |
| **H** | 280 | 7,65% | 302 | 9,14% | 251 | 7,21% |
| **I** | 79 | 2,16% | 102 | 3,09% | 89 | 2,56% |
| **J** | 29 | 0,79% | 24 | 0,73% | 30 | 0,86% |
| **K** | 99 | 2,70% | 87 | 2,63% | 85 | 2,44% |
| **L** | 127 | 3,46% | 78 | 2,36% | 127 | 3,65% |
| **M** | 331 | 9,04% | 413 | 12,50% | 358 | 10,29% |
| **N** | 156 | 4,25% | 128 | 3,87% | 151 | 4,34% |
| **O** | 539 | 14,70% | 359 | 10,86% | 406 | 11,67% |
| **P** | 0 | 0,00% | 0 | 0,00% | 0 | 0,00% |
| **Q** | 0 | 0,00% | 0 | 0,00% | 0 | 0,00% |
| **0** | 0 | 0,00% | 0 | 0,00% | 0 | 0,00% |
| **УКУПНО** | **3.665** | **100,00%** | **3.304** | **100,00%** | **3.479** | **100,00%**  **10 448** |

*Табела 17. Број запослених лица са евиденције ЈУ Завод за запошљавање РС - филијала Бијељина по дјелатностима у периоду од 2020. до 31. децембра 2022. године [[21]](#footnote-21)*

Секторска заступљеност запослених лица у 2020, 2021. и 2022. години показује да је највећи број лица запослен у прерађивачкој индустрији, и то 2.375 лица, или 22,73%, слиједе их сектор трговине са 2.076 лица, или 19,87%, остале јавне, друштвене, социјалне и личне услужне дјелатности са 1.304 лица, односно 12,48%, док су остали сектори укупно запослили 4.693 лица, или 44,92%.

Сагледавајући претходне периоде, може се рећи да су прерађивачка индустрија и трговина највећи сектори који сваке године запошљавају највећи број незапослених лица, и као такви генеришу и највеће приходе у граду Бијељина.

# ПРЕГЛЕД ИМПЛЕМЕНТАЦИЈЕ АКЦИОНОГ ПЛАНА ЗАПОШЉАВАЊА ГРАДА БИЈЕЉИНА

Акционим планом запошљавања Града Бијељина предвиђенa је реализација два стратешка циља, и то: **СЦ1** Повећање запослености и економске активности становништва у граду Бијељина и **СЦ2** Одржавање постојећих и успостављање нових радних мјеста у привреди Града Бијељина кроз осам оперативних циљева у периоду од 2019. до 2023. године.

Укупна вриједност имплементираних пројеката у 2022. години износи 2.144.067,60 КМ, од чега je 2.127.067,60 КМ из буџета Града, а из екстерних извора 17.000 КМ, док не располажемо информацијама о средствима из буџета различитих Министарстава Републике Српске за Бијељину.

У односу на 2021. годину повећана су издвајања из буџета Града Бијељина за имплементацију СЦ1 и СЦ2 Акционог плана запошљавања. Наиме, у поменутој години средства су износила 901.582,00 КМ, док су у 2022. години средства повећана за 1.225.485,60 КМ и износила су 3.127.067,60 КМ, а реализована су од стране Одјељења за привреду, Одсјека за локални економски развој и европске интеграције и Агенције за развој малих и средњих предузећа Града Бијељина.

Што се тиче издвајања из буџета различитих Министарстава Републике Српске, неопходно је истаћи да су у 2021. години средства реализована преко ЈУ "Завод за запошљавање Републике Српске". Обрађивач овог извјештаја није посједовао конкретне информације о утрошеним средствима за 2020. годину, тако да нема полазне основе за упоређивање средстава са поменутом годином. Такође, све информације о износу средстава су преузете на основу доступних докумената на званичноj интернет презентацији наведеног Завода.

Износ екстерних извора за финансирање два стратешка циља у 2022. години је мањи за 8.000,00 КМ у односу на 2021. годину.

## СЦ1 Повећати запосленост и eкономску активност становништва у Граду Бијељина

У оквиру овог стратешког циља, Одсјек за ЛЕР и ЕИ је на основу спроведених анкета и радионица са студентима на подручју Града Бијељина, у периоду 2019-2021. година, реализовао идеју оснивања мјеста за младе који су исказали заинтерентованост за покретање сопственог бизниса (истраживање је показало да је чак 54,5% анкетираних исказало интересовање за покретањем сопственог бизниса, а од укупног броја анкетираних студената, 73% исказало је заинтересованост за коришћење услуга потенцијалног бесплатног простора за развој сопственог бизниса).

Иновациони центар за одрживи развој (ИнЦОР), који је у име Градске управе, концептуално осмислио Одсјек за ЛЕР и ЕИ, реновирао просторије у власништву Града и опремио најсавременијом ИТ опремом, намијењен је првенствено незапосленим младим људима са подручја Града Бијељина који желе да започну сопствени бизнис, са посебним фокусом на ИТ сектор. Простор је на располагању младим иновативним и креативним људима (првенствено студентима завршних година студија) који желе да уче, размјењују идеје и стичу нова, практична знања (писање пројеката, оснивање НВО итд.) и који желе да допринесу сопственом развоју, као и одрживом развоју Града.

У оквиру ИнЦОР-а се организују и обуке које су усмјерене на потребе привреде, као и на захтјеве тржишта рада за новим, модерним вјештинама и знањима, како би привредни субјекти који дјелују на подручју Града Бијељина постали што конкурентнији на тржишту.

За разлику од сличних Центара у земљи и региону, све обуке које се организују у ИнЦОР-у су бесплатне и представљају допринос у пружању подршке и јачању капацитета привредника са подручја Бијељине, како би постали што конкурентнији, ширили своје пословање и запошљавали младе људе.

Резултати анкета, које се редовно реализују, представљају темељ за креирање плана активности ИнЦОР-а.

У току 2022. године Одсјек за ЛЕР и ЕИ организовао је и реализовао четири обуке из области Дигиталног маркетинга, Графичког дизајна и SEO copywriting и оптимизација интернет странице за укупно 66 представника приватних и јавних предузећа.

Битно је истаћи да је Одсјек за ЛЕР и ЕИ обуку из графичког дизајна организовао у партнерству са приватним сектором, при чему је власник друштвено одговорног Графичког студија „Pixel“ на волонтерској основи одржао обуку, а два полазника су убрзо након завршетка обуке добила запослење.

До краја 2022. године, на јавни позив за бесплатно коришћење радног простора и опреме у ИнЦОР-у, укупно се пријавило 14 кандидата, од којих је осам активно.

(Напомена: Детаљан наративни и финансијски извјештај о раду ИнЦОР-а у 2022. години доступан је у Одсјеку за ЛЕР и ЕИ).

Агенција за развој малих и средњих предузећа Града Бијељина је у току 2022. године наставила са активностима подршке сектору МСП и предузетништву, пружајући професионалну и стручну помоћ власницима привредних друштава и предузетницима, у свим фазама пословања у складу са расположивим капацитетима и кроз укључивање спољних сарадника. У оквиру нефинансијске подршке Агенција за развој МСП је одржала тродневну обуку за писање приједлога пројеката за добијање средстава из фондова ЕУ и других донатора за 12 учесника. Обука је била намијењена привредницима, који су у току обуке радили у групама и учили на приједлогу своје пројектне идеје тако да су на крају обуке могли да самостално напишу приједлог пројекта за своју идеју. Циљ обуке која је трајала три дана је да привредницима омогући лакши приступ, идентификацију, припрему и пробођење својих приједлога пројеката према донаторима.

Основна функција ЈУ Завода за запошљавање РС - филијала Бијељина је посредовање и подразумијева повезивање понуде и потражње, односно повезивање лица која траже запослење са послодавцима који исказују потребе за посредовањем у запошљавању.

1. Рад са послодавцима

Посебан циљ у раду са послодавцима је ефикасније задовољење исказаних потреба послодаваца, као и повећање броја послодаваца који користе услуге посредовања, али и друге услуге ЈУ "Завод за запошљавање Републике Српске" - филијала Бијељина. Ова мјера је реализована кроз сљедеће активности:

* У 2022. години, с циљем обезбјеђивања радника према пријављеним потребама за запошљавање, вршена је потражња за радницима кроз пријаве;
* Проведено истраживање тржишта рада путем анкетирања послодаваца са територије Града Бијељина, односно Републике Српске о тренутним и будућим потребама, пословању у 2022. години као и плановима за 2023. годину;
* Израђени мјесечни планови сарадње са послодавцима на нивоу бироа, планирају се и одржавају редовни контакти са послодавцима те се формира база података о послодавцима;
* Реализовани планови сарадње са послодавцима; успостављена сарадња са дијелом новооснованим послодавцима као и онима који не користе услуге Завода;
* Континуирано упознавање послодаваца са активним мјерама и другим услугама које реализује Завод.

1. Рад са незапосленим лицима

Посебан циљ ове мјере је био успостављање ефикасног савјетодавног процеса с циљем утврђивања вјештина и способности незапослених лица ради лакше запошљивости. Мјера се реализовала кроз сљедеће активности:

* Континуирано упознавање незапослених лица са правима и обавезама, као и са активним мјерама и другим услугама које реализује Завод;
* Континуирано информисање незапослених лица о условима и могућностима за запошљавање;
* У извјештајном периоду у савјетодавни процес су укључивана лица која су активни тражиоци запослења;
* Вршена је утврђивање индувидуалних планова запошљавања у 2022. години, као и њихова ревизија;
* Извршена је процјена степена запошљивости за сва лица у савјетодавном процесу (лакше запошљива лица, условно запошљива лица и теже запошљива лица). Евалуацијом ИПЗ-а је такође утврђено да је процјена запошљивости јако осјетљива активност иако се користи искључиво за планирање активности прилагођених индувидуално корисницима. Потребно је пажљиво разматрати и узети све карактеристике незапосленог лица у обзир при одређивању степена запошљивости;
* Како индувидуални план запошљавања представља основни инструмент у раду са незапосленим лицима, вршене су континуиране активности за укључивање лица у мјере активне политике запошљавања. Циљ је дефинисање занимања у којима ће се посредовати, активности које ће лице предузети и мјере у које ће се укључити ради запошљавања или повећања запошљивости;
* И у 2022. години редовно су провођене активности праћења тржишта рада, а све због свеобухватнијег познавања стања и прилика с циљем што квалитетнијег посредовања.

1. Повећање активности на тржишту рада, рад ЦИСО центара и Клубова за тражење посла

Циљ ове мјере је повећање активности незапослених лица на тржишту рада, посебно младих и дугорочно незапослених лица, односно унапређење запошљивости тражилаца запослења кроз развој вјештина за активно тражење посла. Активности ЦИСО центра у 2022. години:

* Развијање вјештина за активно тражење посла, односно обуку за писање радне биографије и припрему за интервју са послодавцима у сједишту ЦИСО центра;
* Организација и реализација мотивационе радионице;
* Обука из предузетништва је реализована у сједишту.
* У току 2022. године прикупљане су информације од користи за активацију младих када је у питању тржиште рада. Актуелне информације о могућностима запошљавања, едукацијама, волонтирању и пракси су редовно ажуриране, објављиване на друштвеним мрежама и кориштене у раду са корисницима услуга ЦИСО центра;
* Активност професионално информисање школске дјеце и омладине је прекинуто у марту 2020. године због појаве пандемије COVID-19. Информације о стању на тржишту рада, у сврху избора занимања, достављене су у 36 школа у Републици Српској.

1. Реализација мјера у области каријерне оријентације, информисања о избору занимања, планирању каријере и развоју цјеложивотног учења

* Мјера није реализована у потпуности, индикатори из Програма рада за 2022. годину су остварени дјелимично. Циљ мјере је јачање компетентности корисника у доношењу продуктивних каријерних одлука и повећање компетентности у доношењу одлука у вези избора занимања, а ова мјера је једним дијелом реализована кроз информисање о избору занимања незапослених лица у ЦИСО и Клубовима за тражење посла.
  1. Професионално информисање се реализовало кроз сљедеће активности:
* Професионално информисање школске дјеце и омладине је дијелом реализована кроз информисање ученика завршних разреда основних и средњих школа путем ЦИСО и Клубова за тражење посла;
* Обављене публикације о стању на тржишту рада на сајту Завода;
* Заинтересована лица су посјетом сајту Завода или ЦИСО/бироу могли добити све потребне информације о стању на тржишту рада;
* Остварен контакт са свим заинтересованим школама када су у питању информације о стању на тржишту рада. Поменуте информације су пласиране у 36 школа у Републици Српској;
  1. Образовање одраслих и цјеложивотно учење. Област образовања одраслих је врло значајан сегмент рада, првенствено због неусклађености образовања са тржиштем рада. Ова мјера се реализовала кроз сљедеће активности:
* Наставак сарадње са Заводом за образовање одраслих и другим институцијама из области образовања;
  + Усвојен приједлог Програма образовања за оспособљавање запослених и незапослених лица 2022. (Завод за образовање одраслих износи приједлог на који Завод за запошљавање даје мишљење);
* Промовисане обуке, преквалификације, доквалификације незапослених лица путем програма које нуди Завод за образовање одраслих РС и сарадња кроз програме;
* Кроз Мотивационе радионице у Клубу за тражење посла и Цисо центрима одржана предавања на тему „Подизања свијести о значају улагања у људске ресурсе и образовање одраслих“;
* Учешће на састанцима, обукама и конференцијама који за тему имају образовање одраслих и цјеложивотно учење ради праћења стања у овој области у региону као и унапређење ове функције Завода.

1. Прикупљање података о тржишту рада, праћење основних показатеља о стању и потребама тржишта рада, праћење кретања запошљавања, укупне запослености и незапослености

Циљ ове активности је предузимање одговарајућих мјера у складу са промјенама на тржишту рада и постизање већих ефеката примјене активних мјера. Мјера се реализовала кроз редовно прикупљање података и вођење евиденције у области запошљавања. Анализом података праћено је кретање на тржишту рада, те правовремено извјештавано о стању, кретању и структури незапослених, запослених са евиденције Завода, али и излазака из незапослености из других разлога. Ове активности су остварене кроз израду редовних стандардних и нестандардних извјештаја о стању и кретањима на тржишту рада. Објављено је 12 статистичких билтена ЈУ Завод за запошљавање Републике Српске на интернет сајту Завода. У септембру 2022. године проведено је Истраживање тржишта рада анкетирањем 1015 послодаваца са територије Републике Српске о стању и будућим потребама за радницима и кретањима на тржишту рада. Анализа и извјештај о проведеном анкетирању су доступни од мјесеца децембра 2022. године. Истраживање тржишта рада је проведено уз подршку пројекта „Јачање капацитета институција тржишта рада кроз унапређење методологије истраживања тржишта радаˮ, који финансира ЕУ и проводи конзорциј NIRAS IC Sp z o.o., GOPA mbH Њемачке i Pole Emploi Француске. Завод је сарађивао са другим институцијама и партнерима, а посебно са Пореском управом Републике Српске и Републичким Заводом за статистику Републике Српске.

## СЦ2 Одржати постојећа и осмислити нова радна мјеста у привреди Града Бијељина

У оквиру СЦ 2 у 2022. години Акционим планом запошљавања Града Бијељина, у оквиру послова Одјељења за привреду, реализовани су сљедеће активности:

Подстицаји утврђени Програмом утрошка средстава остварених по основу концесионе накнаде, са планираним буџетским оквиром од 130.000,00 КМ. Према одредбама Закона о концесијама, намјенска средства су утрошена на основу Програма коришћења средстава остварених по основу концесионе накнаде за 2022. годину (''Службени гласник Града Бијељина“, број: 1/22), који усваја Скупштина Града. Овим Програмом је утврђено да се средства реализују о оквиру Програма коришћења подстицајних средстава за развој предузетништва – самозапошљавање за 2022. годину („Службени гласник Града Бијељина“, број: 4/22). Програмом коришћења подстицајних средстава за развој предузетништва – самозапошљавање за 2022. годину, средства се додјељују као подршка самозапошљавању незапослених лица и креирање нових радних мјеста, у циљу повећања запослености и економске активности кроз процес самозапошљавања у области занатско-предузетничке дјелатности. На основу Програма, донесен је Правилник о условима и начину остваривања подстицајних средстава у функцији самозапошљавања предузетника за 2022.годину, којим су ближе дефинисани критеријуми, намјена, начин и поступак расподјеле средстава, потребна документација, надзор намјенског трошења средстава и остали важни елементи за реализацију Програма. Након проведеног јавног позива, бесповратна средства су додијељена за 13 корисника, а износ одобрених средстава износио је 10.000,00 КМ по кориснику, односно укупно је реализовано 130.000,00 КМ.

Поред наведених мјера подршке, реализован је још један пројекат који је за циљ имао јачање привреде на подручју Града кроз оснивање нових предузетника. Одсјек за локални економски развој и европске интеграције је реализовао пројекат "Импакт - инкубатор пословних идеја" у склопу заједничке сарадње између Инвестицијске фондације IMPAKT и Града Бијељина у току 2022. године.

Организована је предузетничка обука за 24 полазника и обезбијеђена финансијска, стручна и менторска подршка за 7 пословних подухвата / нових предузетника на подручју Града Бијељина. Укупна вриједност пројекта износи 32.000 КМ (Донација: 12.000,00 КМ, учешће Града: 20.000,00 КМ). Реализација активности: септембар 2022 – март 2023. године.

Ово је шести програм подршке предузетништву и самозапошљавању, који је у име Града Бијељина реализовао Одсјек за локални економски развој и европске интергације. У протекле четири године организоване су предузетничке обуке за укупно 133, углавном незапослених, младих особа, а укупно 52 нова предузетника су подржана путем бесповратних грантова укупне вриједности 333.000,00 КМ.

Агенција за развој малих и средњих предузећа за 2022. годину планирала је и реализовала четири подстицајне мјере, односно пројекта:

* + - 1. Подстицај развоја постојећих МСП-а (Јавни позив за додјелу подстицајних средстава постојећим малим и средњим предузећима), на који се пријавило 15 привредних субјеката, од којих је 12 добило подстицајна средства у укупном износу од 92.700 КМ.
      2. Подстицај развоја предузетника (Јавни позив за подстицај развоја предузетника), на који се пријавило 53 предузетника, од којих је 31 добило подстицајна средства у укупном износу од 107.100 КМ, чиме је запослено 13 нових радника.
      3. Подстицај развоја новооснованих привредника (Јавни позив за самозапошљавање младих до 35 година), на који се пријавило 34 привредника, од којих је 29 добило подстицајна средства у укупном износу од 152.400 КМ, чиме је запослено 29 нових радника.
      4. Подстицај развоја новооснованих (start-up) привредника (Јавни позив за подстицај развоја новооснованих (start-up) привредника), на који се пријавило 26 привредника, од којих је 17 добило подстицајна средства у укупном износу од 49.800 КМ, чиме је запослено троје нових радника.

У оквиру СЦ 2. у 2022. години ЈУ Завод за запошљавање Републике Српске вршио је реализацију, мониторинг и евалуацију програма усвојених Акционим планом запошљавања РС за 2021. годину, чија се реализација наставила и у 2022. години.

1. Програм финансирања самозапошљавања дјеце погинулих бораца Војске Републике Српске, демобилисаних бораца и ратних војних инвалида ВРС у 2022. години "Заједно до посла".

Циљ програма је интеграција на тржиште рада лица из циљне групе Програма с обзиром на дугорочну незапосленост и социјалну искљученост. Такође, Програмом се настоји побољшати материјални положај ове осетљиве популације ради економске одрживости и социјалне интеграције, а с циљем стварања друштвено повољнијег окружења. Програмом се ова циљна група мотивише за рад и останак на тржишту рада, а с циљем одрживог запошљавања. Програмом се предвиђа останак у радном односу минимално 50% лица и након истека предвиђеног периода праћења.

1. Програм запошљавања и самозапошљавања циљних категорија у привреди у 2022. години

Циљ програма је подстицање запошљавања у привреди Републике Српске незапослених лица у неповољном положају. Додјелом подстицајних средстава и запошљавањем у привреди Републике Српске путем овог Програма утиче се на смањивање броја незапослених лица са евиденције и стварање социјално повољнијег окружења економским оснаживањем осјетљивих група. Програмом се предвиђа останак у радном односу минимално 50% лица и након истека обавезног периода праћења.

1. Програм подршке запошљавању Рома у Републици Српској у 2022. години

Циљ програма је запошљавање лица из циљне групе путем подстицајних средстава за послодавце и стварање услова за самозапошљавање незапослених Рома, равноправно мушкараца и жена у складу са исказаним потребама, посебно цијенећи њихову социјалну и другу осјетљивост, а ради јачања њихове конкурентности на тржишту рада и спречавања дуготрајне незапослености. Програмом се предвиђа останак у радном односу минимално 40% лица и након истека обавезног периода праћења.

1. Програм подршке запошљавању у привреди путем исплате уплаћених пореза и доприноса за ново запошљавање радника у 2022. години.

Циљ програма је одржавање постојећег нивоа запослености и ново запошљавање у привреди путем пружања финансијске подршке привредним субјектима кроз исплату подстицаја у висини уплаћених пореза и доприноса за новозапослене раднике.

1. Програм подршке запошљавању младих - дјеце погинулих бораца са ВСС у статусу приправника у 2022. години

Циљ програма је оспособљавање младих лица - дјеце погинулих бораца са евиденције незапослених за полагање приправничког испита и самосталан рад у струци. Програмом се предвиђа останак у радном односу минимално 50% лица и након истека предвиђеног периода праћења.

У моменту израде Извјештаја о реализацији Акционог плана запошљавања за 2022. годину, обрађивач не посједује званичне информације од имплементатора програма о броју лица којима је одобрено запошљавање, колико је запослено лица закључно са 31.12.2022. године, као ни о износу утрошених средстава. Горе поменуте информације су биле јавно доступне на званивчној интернет презентацији Завода и кориштене су у сврху израде овог Извјештаја.

# ЗАКЉУЧЦИ И ПРЕПОРУКЕ

Број привредних друштава у 2021. години износио је 1.094 и већи је за 25 друштава у односу на 2020. годину. Посматрано по дјелатностима, као и у 2020. години, највеће учешће у броју активних предузећа има трговина на велико и мало, поправка моторних возила и мотоцикала (37,29%) и прерађивачка индустрија (14,44%), те остале дјелатности са мањим учешћем.

Предузетништво у граду Бијељина већ пету годину заредом биљежи сталан пораст од 1831 на крају 2018. године, 1854 на крају 2019. године, 1866 на крају 2020.године, до 2069 на крају 2021. године, те 2.183 на крају 2022. године. Пораст броја активних предузетника остварен је у свим секторима, а највише у сектору интелектуалних услуга и занатства. Такође, што се тиче броја самосталних предузетника, и поред отежаних услова пословања у 2022. години дошло је до повећања у односу на 2021. годину, при чему се мора узети у обзир раст појединих дјелатности као што су: занатство и агенције и услуге, при чему се број других дјелатности смањио.

Поменуте информације су битне прије свега из разлога идентификовања перспективних грана привреде на подручју Града као и грана привреде које су забиљежиле пад. Током 2022. године издато је 396 одобрења за рад у оквиру предузетничке дјелатности, што је 17 мање него претходне године. Такође, у истом периоду стално је одјављено 245 предузетничких радњи, односно 52 више него претходне године, док је привремени престанак рада пријавило 89 предузетника (3 мање него претходне године). На дан 31.12.2022. године, у статусу привремене одјаве дјелатности налази се 50 предузетника.

Након анализе свих статистичких информација и података везаних за стање запослености и незапослености на подручју Града Бијељина, може се рећи да је у 2021. години дошло до повећања броја запослених и смањења броја незапослених лица у односу на претходну годину.

**У току 2022. године подржано је 64 нових предузетника, финансијски је подржано 107 постојећих привредних субјеката, обезбијеђено је 63 нових радних мјеста, и сачувано је преко 400 постојећих радних мјеста.**

У наредном периоду неопходно је стратешки приступити изради Плана имплементације Акционог плана запошљавања у смислу креирања тима који чине представници релевантних институција, који у свом дјелокругу рада посједују информације значајне за дефинисање перспективних и угрожених привредних сектора на подручју Града Бијељина у сврху израде програма, подстицаја и активности које ће доприносити унапређењу пословног окружења у Граду Бијељина кроз реализацију Акционог плана запошљавања Града Бијељина.

|  |  |
| --- | --- |
| **ОБРАЂИВАЧ**  **Одсјек за локални економски развој и европске интеграције**  Анкица Тодоровић  Шеф Одсјека | **ГРАДОНАЧЕЛНИК**  Љубиша Петровић |

1. Агенција за посредничке, информатичке и финансијске услуге – АПИФ, Републички завод за статистику, ЈУ Завод за запошљавање РС (<http://www.zzzrs.net>). [↑](#footnote-ref-1)
2. Агенција за посредничке, информатичке и финансијске услуге – АПИФ. [↑](#footnote-ref-2)
3. Републички завод за статистику Републике Српске. [↑](#footnote-ref-3)
4. Одјељење за привреду Града Бијељина. [↑](#footnote-ref-4)
5. Одјељење за привреду Града Бијељина. [↑](#footnote-ref-5)
6. Агенција за посредничке, информатичке и финансијске услуге – АПИФ. [↑](#footnote-ref-6)
7. Републички завод за статистику. [↑](#footnote-ref-7)
8. ЈУ Завод за запошљавање РС (<http://www.zzzrs.net>). [↑](#footnote-ref-8)
9. ЈУ Завод за запошљавање РС (<http://www.zzzrs.net>). [↑](#footnote-ref-9)
10. ЈУ Завод за запошљавање РС (<http://www.zzzrs.net>). [↑](#footnote-ref-10)
11. ЈУ Завод за запошљавање РС (<http://www.zzzrs.net>). [↑](#footnote-ref-11)
12. ЈУ Завод за запошљавање РС (<http://www.zzzrs.net>). [↑](#footnote-ref-12)
13. Републички завод за статистику Републике Српске. [↑](#footnote-ref-13)
14. Републички завод за статистику Републике Српске. [↑](#footnote-ref-14)
15. Републички завод за статистику Републике Српске. [↑](#footnote-ref-15)
16. Републички завод за статистику Републике Српске. [↑](#footnote-ref-16)
17. Републички завод за статистику Републике Српске. [↑](#footnote-ref-17)
18. Републички завод за статистику Републике Српске. [↑](#footnote-ref-18)
19. Билтен – Статистички преглед, ЈУ Завод за запошљавање РС. [↑](#footnote-ref-19)
20. Билтен – Статистички преглед, ЈУ Завод за запошљавање РС [↑](#footnote-ref-20)
21. Билтен – Статистички преглед, ЈУ Завод за запошљавање РС. [↑](#footnote-ref-21)